**Pressemelding**

1. februar 2017

**Vil den virtuelle suksessen fortsette?**

**VR var julas største hit under treet. Men hva nå? Er det passé å kjøpe VR-briller, eller vil VR fortsette som den nye plattformen, og hvilke nyheter kommer i 2017?   
Vi har spurt blant andre You Tuber Joachim Haraldsen, alias Noobwork om VR-trenden.**

Elektronikkbransjen kunne opplyse om at hele 120 000 nordmenn kjøpte seg VR-gadgets første halvdel av 2016. I tillegg rant det ut VR-varer for mangfoldige tusen fra butikkene rundt juletider. Det norske folk har talt – de er klare for en verden av virtuell underholdning.

**VR da**

Mye har skjedd siden de første tankene om optisk illusjon oppstod. Skal man ta med stereoskop, lekte Charles Wheatstone seg med tanken allerede i 1838. Men det skulle ta lang tid før markedet var klar for VR. De av oss som levde på 80-tallet har trolig sitt første møte med en *View-master*. View-master var et leketøy som viste 3D og dybdevisjon for barn, noe som var high-tech den gang. Ikke fullt så bra gikk det med den heller ukjente *Virtual Boy* i 1995, som kun ble lansert i USA og Japan av Nintendo. Produktet floppet og ble trukket fra markedet etter kun kort tid. Floppen la en demper på videre satsning, og ideen lå død i 17 år frem til en 19-åring, med navn Palmer Luckey, laget en ny prototype i 2012. Prototypen ble første utgave av Oculus ved navn E3.

**VR nå**

Folket har talt, de er klare for VR. Utstyr til virtuelle opplevelser solgte enormt senhøsten og rundt juletider 2016. I deler av 2016 solgte Komplett flere VR-briller og headset enn spillkonsoller, noe som normalt er svært populære produkter i nettbutikken. Kommersiell direktør i Komplett, Lene Iren Oen tror ikke salget vil stagnere, snarere tvert imot:

– Mange har prøvd enklere modeller av papp og plast og ser underholdningsverdien, og nå vil de prøve ekte vare. Trolig vil flere oppgradere etter hvert som de blir hekta, sier Oen.

Hun kan fortelle at en de mest populære produktene, VR for PlayStation, knapt er innom lageret før de forsvinner ut igjen.

– VR til PS4 selger raskere enn vi får de inn, her snakker vi om et betydelig antall headset.

**Nå kommer de store spilltitlene**

Fjerde kvartal er normalt den viktigste perioden i gamingkalenderen for lansering av nye spill. Men Oen kan fortelle at spennende lanseringer for VR er rett rundt hjørnet. Gamere trenger ikke vente til etter sommeren på store spilltitler. Populære spill som Fallout 4 og Doom er på gang med VR-støtte.

Lene Iren Oen sammenligner med salg av nye konsoller rundt spillslipp:

– Når det kommer store titler med VR-støtte vil vi se at etterspørselen etter VR-utstyr vil peake.

**VR for de yngste**

Minecraft er allerede tilgjengelig for GEAR VR, men nå kommer fortsettelsen. Siste nytt er gode nyheter for den yngre garde. Nå kan også de leke seg i den virtuelle verden av kuber i VR med mer avansert utstyr som Oculus Rift og HTC Vive.   
  
Joachim Haraldsen er en av flere aktive spillprofiler som gleder seg over VR. Haraldsen er ingen fersking når det gjelder teknikk og spill, og er en av Norges mest kjente YouTubere med nick Noobwork. Vi har tatt en prat med spillprofilen som gleder seg til å teste VR i Minecraft, og tror den nye teknikken vil gi spillerne en ny og fin måte å spille Minecraft på.  
  
*Hva liker du best med VR?*

– Det beste med VR er nok de mulighetene man får, elsker det at jeg kan sette meg ned i stolen og gå inn i en annen verden for å virkelig oppleve ting. Spesielt for bilspill har opplevelsen forandret seg utrolig mye. Da føler man at man virkelig sitter i bilen man kjører.

*Hva trenger man for å spille Minecraft med VR?*

– Jeg vil anta at man egentlig bare trenger Vive eller Oculus, så er det vel plug and play?

*Hvilke andre titler tror du blir spennende med VR?*

– For min del så er det mest simulatorspill og bilspill, hadde vært sjukt fett å spilt «farming simulator» i VR.

**Hvordan vil VR utvikle seg?**

Også VR-underholdningen vil bli trådløst. Det finnes en rekke trådløse produkter i denne kategorien, men nå vil også de større headsetene som Oculus og HTC Vive bli trådløse. MIT har utviklet en teknologi, MoVR, som lar de mer avanserte VR-headset kommunisere med PCen trådløst via høyfrekvente radiobølger. Teknikkene er basert på å sende millimeterbølger over samme område som 5G, EHF (ekstrem høy frekvens). Vi spør også Noobwork om VR-fremtiden.

*Hvordan tror du VR vil utvikle seg?*

– Jeg tror det kommer til å utvikle seg gradvis, jo lettere tilgjengelig VR utstyret blir, jo mer penger blir det til utvikling, noe som da gir oss bedre utviklede spill!

**For mer informasjon kontakt:**

Lene Iren Oen, kommersiell direktør i Komplett Group: 90 83 29 55

**Komplett Group**Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)